
Nr. inreg. 8872/1//22.06.2023

Referat de aprobare
pentru aprobarea participării comunei Sadu la constituirea ADI POL DEZVOLTARE SIBIU

În condițiile prevăzute de OUG nr.57/2019 privind Codul Administrativ, cu modificările și completările ulterioare, două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică. Acestea se constituie în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice. 
Pornind de la acest fundament juridic, între unitatea administrativ-teritorială Municipiul Sibiu și unitățile administrativ-teritoriale limitrofe, Orașul Cisnădie, Orașul Ocna Sibiului, Comuna Poplaca, Comuna Rășinari, Comuna Roșia, Comuna Șelimbăr, Comuna Șura Mare, Comuna Șura Mică, Orașul Avrig, Orașul Săliște, Orașul Tălmaciu, Comuna Gura Râului, Comuna Loamneș, Comuna Ludoș, Comuna Orlat, Comuna Râu Sadului, Comuna Sadu, Comuna Slimnic și Comuna Vurpăr, s-a recunoscut necesitatea asocierii în vederea dezvoltării durabile și sustenabile a zonei metropolitane Sibiu prin realizarea unor proiecte de dezvoltare de interes zonal și regional și prin furnizarea unor servicii publice. 
Astfel, din perspectiva relațiilor economice, administrative, sociale, precum și în alte domenii specifice de parteneriat și colaborare existente între unitățile administrativ-teritoriale componente, asocierea vizează ca activități principale, fără a se limita la acestea:
-  elaborarea, pe baza Planurilor Urbanistice Generale ale fiecărei unități administrative-teritoriale ale zonei, a Planului de Amenajare a Teritoriului Zonal Periurban al zonei metropolitane (P.A.T.Z.P.);
- sprijinirea  elaborării și implementării de soluții integrate tip SMART CITY/SMART VILLAGE la nivelul zonei metropolitan, atragerea de investiții directe pentru zonă, atât din categoria celor străine, cât și a celor autohtone; 
- îmbunătățirea și dezvoltarea infrastructurii de transport, sociale, de sănătate, educaționale, culturale, sportive, de tineret, turism, regenerare urbană;
- furnizare de servicii sociale în vederea sprijinirii incluziunii sociale a persoanelor și familiilor defavorizate;
-  promovarea de soluții integrate sustenabile în domeniul locuirii sociale, organizarea unor activități educative și culturale și dezvoltarea unor parteneriate în acest sens;
- elaborarea de documentații tehnico-economice pentru atragerea de finanțări nerambursabile, depunerea proiectelor spre finanțare și obținerea de finanțări nerambursabile;
-  implementarea de proiecte din finanțări nerambursabile în vederea dezvoltării zonei metropolitane;
-    furnizarea unor servicii socio-educative integrate în vederea creșterii participării școlare și a reducerii abandonului școlar în rândul copiilor care provin din familii marginalizate.

	Atingerea obiectivelor menționate anterior impune înfiintarea unei asociații de dezvoltare intercomunitară, care va funcționa ca o persoană juridică fără scop patrimonial, de drept privat și de utilitate publică, pentru o perioadă nedeterminată. 
Denumirea asociației este ADI POL DEZVOLTARE SIBIU, conform dovezii disponibilității denumirii numărul 205478 din 12.04.2023 emisă de Ministerul Justiției.
Sediul social inițial al asociației se va stabili în imobilul situat în Șelimbăr, strada Mihai Viteazu, nr 216A.
Organizarea şi modul de funcţionare a organelor asociației și a aparatului tehnic sunt stabilite prin statut.
Asociația de dezvoltare intercomunitară se constituie în conformitate cu prevederile Legii nr. 246/ 20.07.2022 privind zonele metropolitane, modificată, art. 89 și urm. din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Ordonanța Guvernului nr. 26/2000 cu privire la asociații și fundații, modificată.
Având în vedere prevederile art. 136, art. 129 alin. (2) lit.d și lit.e, coroborat cu cele ale alin. (9) lit.c și art. 196 alin. (1) lit.a din OUG nr. 57/2019 privind Codul administrativ,
Supunem spre dezbatere și aprobare Consiliului Local al Municipiului Sibiu:
1. Aprobarea participării Municipiului Sibiu, ca membru fondator, la constituirea ADI POL DEZVOLTARE SIBIU.
2. Aprobarea Statutului ADI POL DEZVOLTARE SIBIU, conform Anexei 1 la prezentul referat. 
3. Stabilirea sediului ADI POL DEZVOLTARE SIBIU în România, localitatea Șelimbăr, strada Mihai Viteazu nr 216A  și  participarea la constituirea patrimoniului inițial
 
PRIMAR,
Valentin-Dumitru-Ioan IVAN

